CELEX: 62006TA0208
Language: sl
Date: 2011-11-30 00:00:00
Title: Zadeva T-208/06: Sodba Splošnega sodišča z dne 30. novembra 2011 – Quinn Barlo in drugi proti Komisiji (Konkurenca — Omejevalni sporazumi — Trg metakrilatov — Odločba o ugotovitvi kršitve člena 81 CE in člena 53 Sporazuma EGS — Pojem enotne kršitve — Trajanje kršitve — Globe — Resnost kršitve — Olajševalne okoliščine)

28.1.2012   
            
            
               SL
            
            
               Uradni list Evropske unije
            
            
               C 25/46
            
         
      Sodba Splošnega sodišča z dne 30. novembra 2011 – Quinn Barlo in drugi proti Komisiji
      (Zadeva T-208/06) (1)
      
      (Konkurenca - Omejevalni sporazumi - Trg metakrilatov - Odločba o ugotovitvi kršitve člena 81 CE in člena 53 Sporazuma EGS - Pojem enotne kršitve - Trajanje kršitve - Globe - Resnost kršitve - Olajševalne okoliščine)
      (2012/C 25/86)
      Jezik postopka: angleščina
      
         Stranke
      
      
         Tožeče stranke: Quinn Barlo Ltd (Cavan, Irska); Quinn Plastics NV (Geel, Belgija); in Quinn Plastics GmbH (Mayence, Nemčija) (zastopniki: W. Blau, F. Wijckmans in F. Tuytschaever, odvetniki)
      
         Tožena stranka: Evropska komisija (zastopniki: sprva V. Bottka in S. Noë, nato V. Bottka in N. Khan, zastopniki)
      
         Predmet
      
      Predlog za razglasitev ničnosti člena 1 in 2 Odločbe Komisije C(2006) 2098 konč. z dne 31. maja 2006 v zvezi s postopkom na podlagi člena 81 ES in člena 53 Sporazuma EGS (zadeva COMP/F/38.645 – Metakrilati) v delu v katerem se nanašata na tožeče stranke, in, podredno, predlog za razglasitev ničnosti člena 2 te odločbe v delu v katerem je z njo tožečim strankam naložena globa, ali, še bolj podredno, predlog za znižanje zneska te globe.
      
         Izrek
      
      
                  1.
               
               
                  Člen 1 Odločbe Komisije C(2006) 2098 konč. z dne 31. maja 2006 v zvezi s postopkom na podlagi člena 81 ES in člena 53 Sporazuma EGS (zadeva COMP/F/38.645 – Metakrilati), se razglasi za ničnega, prvič, v delu v katerem je z njim ugotovljeno, da so družbe Quinn Barlo Ltd, Quinn Plastics NV in Quinn Plastics GmbH kršile člen 81 ES in člen 53 Sporazuma o Evropskem gospodarskem prostoru (EGS) s sodelovanjem pri vrsti sporazumov in usklajenih ravnanj, ki so se nanašali ne le na trdne plošče iz polimetil metakrilata, temveč tudi na komponente za modeliranje iz polimetil metakrilata in na sanitarno opremo iz polimetil metakrilata, in, drugič, v delu v katerem je z njo ugotovljena odgovornost teh družb za njihovo sodelovanje pri omejevalnem sporazumu med 1. novembrom 1998 in 23. februarjem 2000.
               
            
                  2.
               
               
                  Znesek globe, za plačilo katere so solidarno odgovorne družbe Quinn Barlo, Quinn Plastics NV in Quinn Plastics GmbH, se v skladu s členom 2 Odločbe C(2006) 2098 konč. določi na 8 250 000 EUR.
               
            
                  3.
               
               
                  V preostalem se tožba zavrne.
               
            
                  4.
               
               
                  Družbe Quinn Barlo, Quinn Plastics NV in Quinn Plastics GmbH nosijo 60 % svojih stroškov in plačajo 60 % stroškov, ki jih je priglasila Evropska komisija.
               
            
                  5.
               
               
                  Komisija nosi 40 % svojih stroškov in plača 40 % stroškov, ki so jih priglasile družbe Quinn Barlo, Quinn Plastics NV in Quinn Plastics GmbH.
               
            
         (1)  UL C 224, 16.9.2006.